El VII Calendari Solidari de la Falla Nàquera-Lauri Volpi, en benefici d’ASPANIJER
2025-07-24

La Falla Nàquera-Lauri Volpi de Burjassot ja ho té tot preparat per viure aquest cap de setmana una nova activitat solidària en el seu casal. La comissió burjassotera presentarà, el dissabte 26 de setembre a les 18 hores, el seu VII Calendari Solidari que destinarà tot el recaptat amb la seua venda, per segon any, a l’Associació de pares de xiquets i joves amb malalties reumàtiques (ASPANIJER).

El calendari, que serà presentat en el Casal de la Falla, en el c/ Lauri Volpi, 24 i que té un preu de 3€, ha sigut elaborat per més de 100 components de la comissió infantil i de la delegació de joventut de la Falla, al costat de xiquets i joves d’ASPANIJER que, com no podia ser d’una altra manera, també seran protagonistes del mateix.

Tal com han assenyalat des de la comissió, “per segon any consecutiu col·laborem amb aquesta associació, ja que considerem que realitzen un gran treball amb els afectats per aquestes malalties i les seues famílies.”.

La presentació del calendari està emmarcada dins de la campanya solidària anual de la Falla, “Ara més que mai-AMQM”, i la comissió espera vendre el màxim d’almanacs possible per ajudar en tot el necessari a l’associació. El calendari podrà adquirir-se el propi dia de la presentació, qualsevol dia que el casal estiga obert o bé contactant amb la Falla enviant un mail a obrasocial@fallanaqueralaurivolpi.es.